text: Съдът реши съдбата на Мартин Трифонов | Mirogled
  19 авг. 2019, 15:04
  Снмики: Фейсбук
  Окръжен съд Сливен е взел най-тежката мярка за неотклонение по отношение на обвиняемия за убийството на 7-годишната Кристи Георгиева Мартин Трифонов. Това съобщи първо пред БЛИЦ окръжния прокурор на Сливен Мартин Данчев.
  Припомняме, че Окръжната прокуратура в Сливен внесе искане в Окръжния съд на Мартин Трифонов /21 г./ да бъде наложена най-тежката мярка за неотклонение "задържане под стража".
  Заседанието е изнесено, но се провежда при закрити врата в областната МБАЛ "Д-р Иван Селимински", където обвиняемият бе настанен след задържането му. 7-годишната Кристин Георгиева от сливенското с. Сотиря бе намерена от близките си недалеч от дома си. Детето бе в безпомощно състояние, със счупени ребра, множество разкъсвания, тежка черепна травма. По-късно момиченцето издъхна в болницата в Сливен.
  Говорителят на Главната прокуратура Румяна Арнаудова съобщи, че тежката травма на главата е била несъвместима с живота и е станала причина за смъртта на детето. Няма никакви данни за проявена небрежност от страна на медицинския екип, който е транспортирал нараненото момиченце до болницата.
  Мартин Трифонов е постъпил в болницата с две огнестрелни рани в единия крак и фрактура на другия, получени по време на преследването му. Опериран е. Състоянието му е стабилно, няма опасност за живота.
  Пред служебния адвокат той направил пълни самопризнания за престъпленията спрямо Кристин, за които ще носи наказателна отговорност: убийство на малолетно лице, извършено с особена жестокост и по особено мъчителен начин за жертвата, изнасилване и блудство. Трифонов заявил, че не е познавал детето.
  Опитал да оправдае гнусното си деяние с това, че бил употребил алкохол. Преди задържането му, от МВР подчертаха, че лицето не употребява наркотици, алкохол, има слабост към енергийните напитки.